VAIO Ръководство на потребителя

Справка

# Бележки за вградените сензори

Преди да използвате вградените сензори, прочетете предпазните мерки за правилна употреба по-долу.

## Бележки за използването на вградения акселерометър

- Ако промените ориентацията на екрана на компютъра без да затворите изпълняващите се приложения, като например приложение за възпроизвеждане на видео, всички незапаметени данни може да се загубят.

- Не можете да промените ориентацията на екрана на компютъра, докато компютърът VAIO е свързан към външен дисплей. Ако свържете компютъра към външен дисплей, докато използвате компютъра в портретна ориентация, екранът на компютъра автоматично ще премине към пейзажна (хоризонтална) ориентация.

- Екранът на компютъра може да покаже смущения, ако промените ориентацията на екрана на компютъра, докато скрийнсейвърът е активен.

- Някои приложения не поддържат портретна ориентация и е възможно да не работят правилно. В този случай използвайте компютъра VAIO в пейзажна ориентация.

## Бележки за използването на вградения цифров компас

- Вграденият цифров компас работи посредством регистрирането на магнитно направление. Не разчитайте само на информацията за местоположението, която предоставя вграденият цифров компас.
  Точността на цифровия компас може лесно да бъде повлияна от магнитно смущение и може да не работи правилно, по-специално на следните места:

- В асансьор или помещение, построено с материали, съдържащи желязо, като например железни рамки или стоманобетон

- В близост до стоманобетонна конструкция, като например пешеходен мост или зала на летище или железопътна гара

- В близост до или във вътрешността на влак или автомобил

- В близост до трансформатор на линиите за заземяване или високоволтовите линии

- В близост до метални изделия, като например бюро с метална рамка или метални мебели

- В близост до материал, който има високо ниво на магнитно смущение, като например магнит, магнитно закрепващо приспособление или високоговорители

- Регулирането на ъгъла на LCD екрана може да намали точността на вградения цифров компас; това обаче е нормално и не означава, че има неизправност. В такъв случай трябва да калибрирате цифровия компас. Отдалечете се от материали, които причиняват магнитно смущение, като например метални изделия или магнити, и извършете следните операции, докато се изпълнява приложение, което използва цифровия компас.

- Поставете компютъра VAIO на равна повърхност, придържайте компютъра с двете ръце, след което го завъртете един път на 360 градуса по посока на часовниковата стрелка с вдигнат LCD екран.

- Поставете компютъра VAIO на равна повърхност, придържайте компютъра с двете ръце, след което го завъртете един път надлъжно на 360 градуса.

- Поставете компютъра VAIO на равна повърхност, придържайте компютъра с двете ръце, след което го завъртете един път напречно на 360 градуса.

- Ако проблемът не бъде отстранен, използвайте компютъра VAIO на място с по-малко магнитно смущение.