VAIO Ръководство на потребителя

ЧЗВ

#### Какво трябва да направя, ако компютърът VAIO не се включва (индикаторът на захранването не светва в зелено)?

- Уверете се, че всички кабели са здраво закрепени към устройството, като например между компютъра VAIO и адаптера за променлив ток, адаптера за променлив ток и захранващия кабел и захранващия кабел и електрическия контакт. [Подробности]

- Ако включите захранващия кабел на компютъра VAIO в електрически разклонител с превключвател, уверете се, че превключвателят е във включено положение и захранващият кабел на разклонителя е свързан добре към контакта.

- Ако не изключите вашия компютър VAIO по стандартната процедура, е възможно контролерът на захранването временно да прекрати действието си поради програмна грешка.
  Изключете всички кабели и периферни устройства, като кабела, свързан към променливотоковия адаптер и USB устройството, а след това натиснете и задръжте натиснат бутона за изключване на батерията в продължение на три до пет секунди с помощта на тънък прав предмет (например кламер).
  Изчакайте около пет минути, а след това поставете на място всички кабели и включете отново компютъра.

- Преди да използвате компютъра VAIO за първи път, е необходимо да включите компютъра към източник на захранване с помощта на адаптера за променлив ток.

- Проверете дали използвате предоставения адаптер за променлив ток на Sony.
  За вашата безопасност използвайте само оригинален адаптер за променлив ток на Sony, който се предоставя от Sony за вашия компютър VAIO.

- Възможно е батерията да е изтощена.

- Уверете се, че компютърът VAIO не е в режим на хибернация, като натиснете бутона (Изключване (Power)) на компютъра.
  Забележете, че ако натиснете и задържите бутона (Изключване (Power)) за над четири секунди, компютърът ще се изключи.

- Ако преместите компютъра VAIO от студено на топло място или го използвате на място с висока влажност, във вътрешността му може да се кондензира влага.
  В такъв случай изчакайте поне един час, преди да включите компютъра.
  Не използвайте компютъра на места с висока влажност (относителна влажност над 80%), тъй като това може да доведе до повреда на компютъра.