VAIO Ръководство на потребителя

ЧЗВ

#### Какво трябва да направя, ако индикаторът на захранването светне в зелено, когато натисна бутона на захранването, но екранът на компютъра остане изгаснал?

- Уверете се, че яркостта и контрастът на екрана са настроени правилно.

- Може да се избере външен дисплей за изходен видеосигнал.
  Натиснете клавишите Fn+F7 няколкократно за избор на желания дисплей за изходен видеосигнал, след което натиснете клавиша Enter.

- Ако използвате външен екран, убедете се, че е свързан в контакта и че е включен. Уверете се, че яркостта и контрастът на екрана са настроени правилно.
  Вж. ръководството, придружаващо екрана, за информация относно промяната на настройките.

- Натиснете клавишите Alt+F4 няколкократно, за да затворите прозореца на приложението.
  Възможно е да е възникнала грешка в приложението.

- Ако изчакате малко и екранът на компютъра остане изгаснал, рестартирайте компютъра VAIO като следвате последователно процедурите по-долу. Обърнете внимание, че следването на тези процедури може да повреди работни данни.

- Изключете от мрежата (ако има такава) всички периферни устройства, като например принтер или USB устройство и компютъра VAIO.

- Натиснете и задръжте бутона (Изключване (Power)) за над четири секунди и се уверете, че индикаторът на захранването е изключен. След това включете отново своя компютър VAIO.

- Ако проблемът не бъде отстранен, рестартирайте батерията.
  Натиснете и задръжте бутона (Изключване (Power)) за повече от четири секунди и се уверете, че индикаторът на захранването е изключен. Изключете всички кабели, включени към вашия компютър VAIO, като кабела, свързан към променливотоковия адаптер, а след това натиснете и задръжте натиснат бутона за изключване на батерията в продължение на три до пет секунди с помощта на тънък прав предмет (например кламер).
  Изчакайте около пет минути, а след това поставете на място всички кабели и включете отново компютъра.

- Ако преместите компютъра VAIO от студено на топло място или го използвате на място с висока влажност, във вътрешността му може да се кондензира влага.
  В такъв случай изчакайте поне един час, преди да включите компютъра.
  Не използвайте компютъра на места с висока влажност (относителна влажност над 80%), тъй като това може да доведе до повреда на компютъра.