VAIO Ръководство на потребителя

Задача

# Свързване на телевизор към входящ HDMI порт

Можете да свържете телевизор към входящия HDMI порт на компютъра VAIO с помощта на HDMI кабел (не е доставен в комплекта).
Вж. ръководството, придружаващо телевизора, за повече информация относно инсталирането и използването.

1. Включете захранващия кабел на телевизора към електрически контакт и го включете.

1. Включете единия край на HDMI кабела към изходния HDMI порт [Подробности] на компютъра VAIO, а другия край – към телевизора.

1. Задайте входящия сигнал на телевизора на външен сигнал.

Изображението на екрана на компютъра VAIO се показва на телевизора.
Забележка

- Ако се използва драйвер за устройството, различен от предоставения от Sony, няма да се покаже изображение и няма да се чуе звук. Винаги използвайте предоставения от Sony драйвер за устройството за актуализации.

- За да чувате звук от устройството, свързано към изходния HDMI порт, трябва да смените устройството за възпроизвеждане на звук. За подробни инструкции вж. Смяна на устройството за възпроизвеждане на звук. [Подробности]

Съвет

- Изходният HDMI порт на компютъра VAIO е съвместим със стандарта на широколентовата система за защита на цифрово съдържание (HDCP) и може да шифрова канала за прехвърляне на цифрови видео сигнали с цел защита на авторското право, което ви дава възможност да преглеждате широка гама от защитено с авторско право висококачествено съдържание.

- Можете да извеждате изображения едновременно върху външен дисплей и телевизор, като използвате HDMI изходния порт и порта за монитор на компютъра VAIO.
  За да извеждате изображенията, кликнете с десния бутон върху работния плот [Подробности], изберете Graphics Properties и променете настройките за множество дисплеи в контролния панел Intel graphics.
  За повече информация вижте помощния файл за Intel graphics.

Сродна тема
Избор на режими на дисплея
Използване на функцията за множество монитори
Промяна на разделителната способност (размер) на изображението на екрана
Промяна на разделителната способност (размер) на изображението на екрана на устройство, свързано чрез HDMI
Свързване на външен дисплей или проектор