VAIO Ръководство на потребителя

Справка

# Бележки за използването на BLUETOOTH(R) функцията

Преди да използвате функцията BLUETOOTH, прочетете предпазните мерки за правилна употреба по-долу.

- В някои страни или региони използването на функцията BLUETOOTH може да е ограничено от местните разпоредби.

- Функцията BLUETOOTH може да не работи с някои устройства в зависимост от производителя или версията на приложението, внедрено от производителя. Проверете изискванията към системата на BLUETOOTH преди да го закупите.
  За информация относно BLUETOOTH устройства посетете сайта за поддръжка на VAIO.
  Някои BLUETOOTH устройства изискват удостоверяване (сдвояване), преди да осъществят връзка с друго устройство. Извършете процеса на удостоверяване преди свързване с такива устройства.

- BLUETOOTH устройствата работят на честота от 2,4 ГХц, която се използва от много устройства. BLUETOOTH устройствата използват технологията за намаляване на радиосмущенията от други устройства, използващи същата честота. Въпреки това е възможно радиосмущенията да намалят скоростта на връзката и обхвата на комуникацията, както и да доведат до грешка в нея.

- Скоростта и обхватът на комуникацията може да се различават в зависимост от следните условия:

- Разстояние между устройствата за комуникация

- Наличие на препятствия между устройствата

- Околна среда, включваща наличие на стени и материали, подобни на стени

- Конфигурация на устройството

- Използвани приложения

- Условия на радиовълните
  Комуникациите може да се прекъснат в зависимост от условията на радиовълните.

- Ако вашият компютър VAIO е съвместим с BLUETOOTH високоскоростна технология и възнамерявате да я използвате за високоскоростна комуникация, разрешете безжичната LAN връзка и BLUETOOTH функциите на компютъра.

- Възможно е понякога големи файлове да бъдат повредени по време на непрекъснат обмен поради ограниченията на стандарта за BLUETOOTH и електромагнитни смущения в околната среда.

- Свързването на няколко BLUETOOTH устройства към компютъра VAIO може да доведе до претоварване на каналите, което да доведе до по-слаба производителност на устройствата. Това е нормално при BLUETOOTH технологията и не е неизправност.

- Видео и аудио устройства не могат да бъдат синхронизирани, ако възпроизвеждате видео клипове на компютъра VAIO, докато аудио сигналите се предават през свързано чрез BLUETOOTH устройство. Това често се получава при BLUETOOTH комуникация и не е неизправност.

- Всички BLUETOOTH устройства трябва да са сертифицирани чрез процедурата, определена от Bluetooth SIG, за да се провери дали са съвместими със стандарта за BLUETOOTH.
  Дори ако BLUETOOTH устройствата са съвместими със стандарта за BLUETOOTH е възможно производителността, спецификациите и работните процедури на отделните устройства да се различават. Обмен на данни може да не е възможен при всички ситуации.

- Не се гарантира съвместимост на всички BLUETOOTH устройства с компютъра VAIO.

- Ако спешно се налага да забраните функцията за BLUETOOTH, изключете компютъра VAIO.

Сродна тема
Информация за Функция BLUETOOTH(R)
Комуникация с друго BLUETOOTH(R) устройство, като например мишка
Спиране на BLUETOOTH(R) комуникация
Информация за BLUETOOTH(R) защитата
Забележки относно използването Wi-Fi(R) (безжична LAN мрежа) функцията